നടപടികള് കടുപ്പിക്കാനൊരുങ്ങി മുസ്ലിം ലീഗ് പാര്ട്ടിക്കെതിരായ പരസ്യ വിമര്ശനങ്ങള്ക്ക് ഉടന് നടപടി വിഭാഗീയ പ്രവര്ത്തനങ്ങള് നടത്തുന്നവര്ക്കെതിരെ നടപടി കടുപ്പിക്കാനൊരുങ്ങി മുസ്ലിം ലീഗ്. പാര്ട്ടിക്കെതിരായ പരസ്യ വിമര്ശനങ്ങള്ക്ക് ഉടന് നടപടി സ്വീകരിക്കാനും തീരുമാനമായി. കൂടാതെ പാര്ട്ടി പദവികളില് സ്ത്രീകള്ക്ക് 20 സംവരണം നല്കാനും നിര്ദേശം. മഞ്ചേരിയില് നടന്ന മുസ്ലിം ലീഗിന്റെ പ്രവര്ത്തന സമിതി യോഗത്തിലാണ് പുതിയ തീരുമാനങ്ങള്. ഹരിത സംഘടന കോളജ് കമ്മിറ്റികള് മാത്രമായി ക്യാമ്ബസുകളില് ചുരുക്കാന് ആലോചനയെന്ന് ലീഗ് വ്യക്തമാക്കി. ഇതിന് പകരം പോഷക സംഘടനകളായ യൂത്ത് ലീഗിലും, എം.എസ്.എഫിലും വനിതകള്ക്കു ഭാരവാഹിത്വം നല്കാനും ലീഗ് നേതൃത്വം തീരുമാനിച്ചു. പാര്ട്ടിക്ക് എതിരായ വിമര്ശനങ്ങള്ക്കും ഉടന് നടപടിയെടുക്കുമെന്നും ലീഗ് നേതൃത്വം അറിയിച്ചു. നിലവിലെ ഹരിത കമ്മിറ്റിയുടെ കാലാവധി കഴിഞ്ഞാല് ഹരിതക്ക് സംസ്ഥാന ജില്ലാ കമ്മിറ്റികളുണ്ടാകില്ല. Read Also : ഹരിത വിഷയം ഇനി ചര്ച്ചയ്ക്കില്ല കോണ്ഗ്രസിലെ പരസ്യ പോരില് ആശങ്കയെന്ന് മുസ്ലിം ലീഗ് അതേസമയം തെരെഞ്ഞടുപ്പിലുണ്ടായത് കനത്ത തോല്വിയെന്ന് മുസ്ലിം ലീഗ് പ്രവര്ത്തക സമിതി യോഗം വിലയിരുത്തി. കൂടാതെ മുസ്ലിം ലീഗ് പരാജയപ്പെട്ട 12 മണ്ഡലങ്ങളിലും പരാജയ കാരണം കണ്ടെത്താന് പുതിയ കമ്മിറ്റികള് രൂപീകരിക്കാന് ധാരണയായി. Read Also : കോണ്ഗ്രസിലെ തര്ക്കങ്ങളില് മുസ്ലിം ലീഗിന് ആശങ്ക